Boualem Sansal
Boualem Sansal (Arabice بوعلام صنصال; natus ad Theniet el Had die 1 Iulii 1949), alumnus Scholae Nationalis Polytechnicae urbis Algeriae, est Algerius scriptor mythistoriarum et libellorum Francogallice scriptorum. Cuius libri propter opiniones contra administrationem patriae interdicti sunt, sed in Francia et Germania comprobantur. Anno 2011 Praemium pacis librariorum Germanorum accepit.